CELEX: 32015R1080
Language: lv
Date: 2015-07-03 00:00:00
Title: Komisijas Īstenošanas regula (ES) 2015/1080 (2015. gada 3. jūlijs), ar ko attiecībā uz vielu “propil-4-hidroksibenzoāts un tā nātrija sāls” groza Regulu (ES) Nr. 37/2010 (Dokuments attiecas uz EEZ)

4.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 175/11
            
         KOMISIJAS ĪSTENOŠANAS REGULA (ES) 2015/1080
   (2015. gada 3. jūlijs),
   ar ko attiecībā uz vielu “propil-4-hidroksibenzoāts un tā nātrija sāls” groza Regulu (ES) Nr. 37/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Regulas (EK) Nr. 470/2009 17. pantā ir prasīts, ka tādu farmakoloģiski aktīvo vielu maksimāli pieļaujamo atlieku daudzumu (MRL), kas Savienībā paredzētas lietošanai veterinārajās zālēs produktīvajiem dzīvniekiem vai lopkopībā lietotos biocīdos, nosaka ar regulu.
            
         
               (2)
            
            
               Komisijas Regulas (ES) Nr. 37/2010 (2) pielikuma 1. tabulā ir noteiktas farmakoloģiski aktīvās vielas un to klasifikācija pēc MRL dzīvnieku izcelsmes pārtikas produktos.
            
         
               (3)
            
            
               Propil-4-hidroksibenzoāts un tā nātrija sāls šajā tabulā vēl nav iekļauts.
            
         
               (4)
            
            
               Eiropas Zāļu aģentūrai (EMA) ir iesniegts pieteikums uz propil-4-hidroksibenzoāta un tā nātrija sāls MRL noteikšanu attiecībā uz visām produktīvajām sugām.
            
         
               (5)
            
            
               Pamatojoties uz Veterināro zāļu komitejas atzinumu, EMA ir ieteikusi, ka nav nepieciešams cilvēka veselības aizsardzības nolūkos noteikt propil-4-hidroksibenzoāta un tā nātrija sāls maksimālo atlieku līmeni visās produktīvajās sugās, ja šo vielu lieto tikai kā konservantu.
            
         
               (6)
            
            
               Saskaņā ar Regulas (EK) Nr. 470/2009 5. pantu EMA ir jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteiktos MRL arī citam pārtikas produktam, kas iegūts no tās pašas sugas, vai kādai farmakoloģiski aktīvai vielai attiecībā uz vienu vai vairākām sugām noteiktos MRL izmantot arī citām sugām.
            
         
               (7)
            
            
               Ņemot vērā EMA atzinumu, ka propil-4-hidroksibenzoāta un tā nātrija sāls MRL nebūtu jānosaka, ekstrapolācija attiecībā uz šo vielu nav iespējama.
            
         
               (8)
            
            
               Tāpēc Regulas (ES) Nr. 37/2010 pielikuma 1. tabula būtu attiecīgi jāgroza.
            
         
               (9)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 2. septembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 3. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 152, 16.6.2009., 11. lpp.
   
   
      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).
   
      PIELIKUMS
      Regulas (ES) Nr. 37/2010 pielikuma 1. tabulā alfabēta kārtībā iekļauj ierakstu par šādu vielu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Propil-4-hidroksibenzoāts un tā nātrija sāls
                  
                  
                     NEPIEMĒRO
                  
                  
                     Visas produktīvās sugas
                  
                  
                     
                        MRL nav vajadzīgs
                  
                  
                     NEPIEMĒRO
                  
                  
                     Lietošanai tikai par konservantu
                  
                  
                     IERAKSTA NAV”